**Ուրսուլա Ռոդել** (գերմ.՝ Ursula Rodel, ապրիլի 28, 1945(1945-04-28) - մարտի 5, 2021(2021-03-05), Ցյուրիխ, Շվեյցարիա), շվեյցարացի մոդելավորող, զգեստների դիզայներ, ձեռնարկատեր, Շվեյցարական Գրան Պրի դիզայնի (գերմ.՝ Schweizer Grand Prix Design) մրցանակակիր (2009)։

Կենսագրություն
--------------

Ուրսուլա Ռոդելը մեծացել է Արգաու կանտոնում։ Սովորել է Ցյուրիխի Կիրառական արվեստի դպրոցում, Վաթվիլի տեքստիլ դպրոցում և Լոնդոնի նորաձևության քոլեջում։ Ի սկզբանե աշխատել է որպես ոճաբան։

1972 թվականին Կատարինա Բեբիեի և Սիսսի Զոեբելիի հետ հիմնադրել է *Thema Selection* նորաձևության ապրանքանիշը։ Որպես դիզայներ՝ Ուրսուլա Ռոդելը ժամանակի ավանգարդ ժանրի մաս է կազմել և հայտնի է եղել իր անդրոգին ոճով։ 1996 թվականից նորաձևության ապրանքանիշները ձևավորել է իր սեփական «*Ursula Rodel Création*» պիտակի ներքո։

Որպես զգեստների դիզայներ՝ աշխատել է այնպիսի ռեժիսորների հետ, ինչպիսիք են Ֆեդերիկո Ֆելինին, Կլոդ Բերին, Դանիել Շմիդը և Լարս ֆոն Թրիերը։ Ի թիվս այլոց, զգեստներ է ստեղծել ֆրանսիացի դերասանուհի Մարիա Շնայդերին և Կատրին Դենյովի համար, ում մտերիմ ընկերուհին է եղել։

Վերոնիկա Մինդերի հեղինակած *Katzenball*-ում Ուրսուլա Ռոդելը չորս այլ լեսբուհիների հետ միասին պատկերացում տվեց նրանց կյանքի մասին։ 2005 թվականին ֆիլմը Բեռլինի միջազգային կինոփառատոնում արժանացել է լավագույն վավերագրական ֆիլմ մրցանակին։ Ռեժիսոր Գաբրիել Բաուրի «*Glow*» (2017) վավերագրական ֆիլմում նա պատմում է Իրեն Ստաուբի (հայտնի է որպես Լեդի Շիվա) ուղեկիցը լինելու մասին։

2009 թվականին Մշակույթի դաշնային գրասենյակը Ուրսուլա Ռոդելին շնորհել է Շվեյցարական Գրան Պրի դիզայն՝ ի գնահատական նրա աշխատանքի, որով նա ազգային և միջազգային մակարդակում նպաստել է շվեյցարական դիզայնի համբավին։ 2023 թվականին Շվեյցարական ազգային թանգարանը անհատական ​​ցուցահանդես է նվիրել Ուրսուլա Ռոդելի նորաձևությանը։

Ֆիլմագրություն (ընտրանի)
------------------------

* «Վիոլանտա», 1977,
* «Ուրիշների փողերը» (L'argent des autres), 1978,
* «Առեղծվածային աղանդը» (Écoute voir…), 1978,
* «Սպիտակ ճանապարհորդություն» (Weiße Reise), 1980,
* «Տղամարդիկ, որոնց ես սիրում էի» (Je vous aime), 1980,
* «Աֆրիկացին», (L'africain) 1983:

Գրականություն
-------------

Gina Bucher: *Female Chic. Thema Selection – Geschichte eines Modelabels*. Edition Patrick Frey, 2015 Zürich, ISBN 978-3-905929-87-4.

Ծանոթագրություններ
------------------

1. ↑  Museum für Gestaltung Zürich. «Ursula Rodel» (գերմաներեն). Վերցված է 2021-11-10-ին.
2. ↑  Edition Patrick Frey (Hrsg.): Female Chic. Thema Selection - Geschichte eines Modelabels. 2015.
3. ↑  Jürg Zbinden. «Sie machte selektive Frauenpower-Mode». *NZZ*. Վերցված է 2021-11-10-ին.
4. ↑  Jürg Zbinden. «Stilikone: Catherine Deneuve» (գերմաներեն). Վերցված է 2021-11-10-ին.
5. ↑  Veronika Minder. «Katzenball». Internet Movie Database. Վերցված է 2021-11-10-ին.
6. ↑  Gabriel Baur. «Glow». *Internet Movie Database*. Վերցված է 2021-11-10-ին.
7. ↑  Bundesamt für Kultur. «Ursula Rodel» (գերմաներեն). Վերցված է 2021-11-10-ին.
8. ↑  «wild und schön – Mode von Ursula Rodel» (գերմաներեն). Վերցված է 2023-11-27-ին.
9. ↑  Ausstellung | 21.07.2023-01.04.2024․ wild und schön․ Mode von Ursula Rodel
10. ↑  «Female Chic». *Edition Patrick Frey*. Վերցված է 2021-08-11-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| Չափորոշչային վերահսկողություն | GND: 1061853659 · VIAF: 311662993 · WorldCat VIAF: 311662993 |

 |